Wendag > Forum > Religie > Boervolk > Boervolk Teologie: > Koninkryk van die Hemele
Thread: Koninkryk van die Hemele
23rd April 2008, 21:35 #1
Die gees van Elia, wat teruggekeer het na die liggaam van skaamte as Johannes die Doper, het die volgende boodskap gebring:
"Bekeer julle want die koninkryk van die hemele het naby gekom."
Algar gaan van die veronderstelling uit dat die koninkryk van die hemele verwys na die hiernamaals.
Die tweede fout wat algar maak, is om opdragte aan die dissipels te veralgemeen as opdragte aan algar op aarde. Kyk wat sê die gees van Elia (Johannes die Doper ) verder.
Maar toe hy baie van die Fariseers en Saduseers na sy doop sien kom, sê hy vir hulle: Addergeslag, wie het julle aangewys om te vlug voor die toorn wat aan kom is?
En moenie dink om by julleself te sê: ons het Abraham as vader nie; want ek sê vir julle dat God mag het om uit hierdie klippe kinders van Abraham op te wek.
Hier kan ons sien dat die koninkryk van die hemele nie vir algar beskore is nie. In daardie tyd (en vandag weereens) was die afstammeling-van-Abraham gedagte die groot oorweging. Selfs dit was nie genoeg nie.
Nadat die Gees van God oor die Christus gekom het tydens sy doop, en nadat hy vergeefs versoek is, begin hy met sy prediking. Hier volg dit.
Van toe af het Jesus begin om te preek en te sê: Bekeer julle want die koninkryk van die hemele het naby gekom.
Die Christus kom en hy beklemtoon die belangrikheid van die koninkryk van die hemele soos deur Johannes die Doper voorgehou.
Die Christus eindig egter nie hier met hierdie belangrike boodskap nie.
Salig is die wat vervolg word, want aan hulle behoort die koninkryk van die hemele.
Die Christus rig ook die volgende waarskuwing.
Want ek sê vir julle dat,as julle geregtigheid nie oorvloediger is as die van die skrifgeleerdes en Fariseers is nie, julle nooit in die koninkryk van die hemele sal ingaan nie.
Maar van die dae van Johannes die Doper tot nou toe word die koninkryk van die hemele met geweld bestorm, en bestormers gryp dit met geweld.
En so kan ons voortgaan om aan te haal. Alles aangaande die koninkryk van die hemele.
Wat is hierdie koninkryk van die hemele, waarna oor die 100 keer in die Nuwe Testament verwys word en 36 keer in Matheus alleen?
Want dit is die boodskap wat die Christus gebring het en waarvan Johannes die Doper gesê het, wat op pad is. Wat lê in hierdie boodskap opgesluit?
Hier is die antwoord.
" En toe Hy deur die Fariseers gevra is wanneer die koninkryk van die hemele sal kom, het Hy hulle geantwoord en gese: Die koninkryk van God kom nie met sigbare tekens nie. En hulle sal nie sê :Kyk hier! of: Kyk daar! nie want die koninkryk van God is binne-in julle.
Die doel van die Christus se koms was om die Koninkryk van die Hemele te verkondig.
Last edited by Die Ou Man; 27th April 2008 at 21:07. Reason: Skakels
23rd April 2008, 21:42 #2
Re: Koninkryk van die Hemele
As ek by die besef kom dat Jesus sê dat die koninkryk van die Hemele binne my is en ek aanvaar dit, dan duik die volgende vraag op.
Wat bedoel Johannes die Doper en Jesus met: "Bekeer julle?"
Ek vind my antwoord in Johannes die Doper se woorde in Markus 1:15.
... Die tyd is vervul en die koninkryk van God het naby gekom; bekeer julle en glo die evangelie.
As bekering behels dat ek die evangelie moet glo, moet ek uitvind wat met "evangelie" bedoel word. Ek vind die antwoord in Matheus 24:14 in Jesus se eie woorde, terwyl Hy vanaf die Olyfberg met my praat.
En hierdie evangelie van die koninkryk sal verkondig word in die hele wêreld tot 'n getuienis vir al die nasies; en dan sal die einde kom.
Ek bevind my weer by die koninkryk-boodskap.
Dit is die evangelie.
En dit is die boodskap waartoe ek my moet bekeer.
Last edited by Die Ou Man; 27th April 2008 at 21:14. Reason: Skakels
24th April 2008, 18:03 #3
Ter wille van 'n private navraag, verduidelik ek die bostaande stelling.
Kom ons begin by die feit dat Johannes die Doper wel Elia was. In Matthéüs 11:13 sê die Christus die volgende:
Ek neem dit aan. Ek glo Jesus as hy sê dat Elia weer as Johannes die Doper gemanifesteer het.
10. En Sy dissipels vra Hom en sê: Waarom sê die skrifgeleerdes dan dat Elia eers moet kom?
11. En Jesus antwoord en sê vir hulle: Dis waar. Elia kom eers en sal alles herstel.
12. Maar ek sê vir julle dat Elia al gekom het, en hulle het hom nie erken nie, maar aan hom alles gedoen wat hulle wou. So sal die Seun van die mens ook deur hulle ly.
13. Toe verstaan die dissipels dat Hy met hulle van Johannes die Doper gespreek het.
Dat Elia wel teruggekeer het as Johannes die Doper staan, wat my aanbetref, in graniet uitgekap. Jesus stel dit onomwonde en sonder 'n omhaal van woorde.
Last edited by Die Ou Man; 27th April 2008 at 21:17. Reason: Skakels
24th April 2008, 18:23 #4
As die koninkryk van die hemele nie verstaan word nie, verloor ons die boodskap van die Christus.
Jesus se boodskap is juis so geformuleer dat slegs diegene vir wie dit bedoel is, die boodskap verstaan.
Daarom is dit nie vreemd dat Jesus telkens die term gebruik: "Vir die wat ore het om te hoor" nie.
Die Nuwe Testament poog om die boodskap wat Jesus gebring het, oor te dra. Wie dus die Nuwe Testament lees om die feite te verteer soos wat jy met Die Burger, Beeld of Volksblad sou doen, verloor die boodskap.
Nie almal het toegang tot hierdie waarheid nie. Die idee dat dit belangrik is om te kan "hoor", lê opgesluit in die volgende:
"Daarom spreek ek tot hulle deur gelykenisse, omdat hulle, terwyl hulle sien, nie sien nie, en terwyl hulle hoor, nie hoor of verstaan nie. En aan hulle word die profesie van Jesaja vervul wat se, met die gehoor sal julle hoor en glad nie verstaan nie, en julle sal kyk en kyk, en glad nie sien nie." (Matthéüs 13;13.)
Dit beteken bloot dat die "Koningkryk van die Hemele" slegs aan 'n klein groepie behoort.
Last edited by Die Ou Man; 27th April 2008 at 21:18. Reason: Skakel
25th April 2008, 22:19 #5
Die Christus het reeds vooraf geweet dat sy boodskap in die algemeen verkeerd verstaan sou word. (Nie gehoor of gesien sal word nie.)
13. Daarom spreek Ek tot hulle deur gelykenisse, omdat hulle, terwyl hulle sien, nie sien nie en terwyl hulle hoor, nie hoor of verstaan nie.
14. En aan hulle word die profesie van Jesaja vervul wat sê: Met die gehoor sal julle hoor en glad nie verstaan nie, en julle sal kyk en kyk en glad nie sien nie.
Ek het reeds probeer aandui dat die Christus se boodskap slegs tot 'n uitgesoekte groep gerig is. Daarom verduidelik Jesus dat die groter mensdom nie sy boodskap sal verstaan nie. Dan verwys die Christus na die verborge boodskap van die koninkryk van God.
9. En Hy het vir hulle gesê: Wie ore het om te hoor, laat hom hoor.
10. En toe Hy alleen was, het die wat saam met die twaalf rondom hom was, Hom na die gelykenis gevra.
11. En Hy sê toe aan hulle: Aan julle is dit gegee om die verborgenheid van die koninkryk van God te ken, maar vir hulle wat buite is, kom alles deur gelykenisse.
12. Sodat hulle kan kyk en kyk, en nie sien nie; en hoor, en hoor en nie verstaan nie, dat hulle hul nie miskien bekeer en die sondes hulle vergewe word nie.
Die Christus tref hier onderskeid tussen diegene wat "buite is" tot wie die gelykenis gerig is en diegene wat die verborgenhede sal begryp.
Het julle oë en sien julle nie? En het julle ore en hoor julle nie?
En Hy antwoord: Aan julle is dit gegee om die verborgenhede van die koninkryk van God te ken; maar aan die ander deur gelykenisse, sodat hulle, terwyl hulle sien, nie sien nie, en terwyl hulle hoor, nie verstaan nie.
Weereens twee groepe. Hulle wat die verborgenhede verstaan en hulle wat deur gelykenisse moet leer.
En dan sê Jesus uitdruklik dat hulle in die tyd wat Hy op aarde was, nog nie gereed was vir die volle boodskap nie.
Nog baie dinge het ek om aan julle te sê, maar julle kan dit nou nie dra nie.
Hierdeur verduidelik die Christus uitdruklik dat dit wat Hy verkondig het, nog nie die volle verhaal is nie. Daar is nog openbaringe op pad. Die gevolg van die Christus se stelling is natuurlik logies, naamlik:
Die Bybel bevat nie die finale en volledige verhaal nie!
Hier volg 'n wenk aan diegene wat "ore het om te hoor".
en die Vader
en van Christus.
Drie afsonderlike begrippe wat verborge is. Dit wil sê dat hierdie kennis nie die algemene "kennis" sal wees nie.
Maar daar is drogredes in omloop.
Last edited by Die Ou Man; 27th April 2008 at 21:24. Reason: Skakels
26th April 2008, 19:46 #6
Die Christus beklemtoon verborge kennis in 'n baie belangrike gesprek tussen Hom en Sy Vader, wanneer Hy sê:
Hier word dit al hoe meer duidelik dat kennis van God, van die Vader en van Jesus buitengewone toewyding en begrip verg.
Om die nuwe testament op sigwaarde te lees en te aanvaar dat ons dit verstaan, is wensdenkery.
Om na 'n preek van die predikant te luister en te aanvaar dat dit die boodskap van Jesus is, is wensdenkery.
Hier sien ons dat die Christus uitdruklik te kenne gee, dat daar 'n boodskap binne die boodskap is. Dit is daardie diepere boodskap wat min mense verstaan en deur die kerk gevrees word. Dit is daardie boodskap, wat na my mening tot die nuwe landbouer (Boer) gerig is wanneer Die Christus in Matthéüs 21:37-41 die volgende sê:
"Oplaas het hy sy seun na hulle gestuur en ges'e: "Hulle sal my seun ontsien." Maar toe die landbouers die seun sien, het hulle onder mekaar gesë dit is die erfgenaam; kom laat ons hom doodmaak en sy erfdeel in besit neem.
"Wanneer die eienaar van die wingerd kom, wat sal hy aan daardie landbouers doen?" Hulle antwoord Hom: "Hy sal daardie bose mense 'n ellendige dood laat sterwe en die wingerd verhuur aan ander landbouers wat hom die vrugte op die regte tyd sal gee."
Is die Boer gereed om die wingerd oor te neem?
Ja, mits hy die regte vrugte dra.
Last edited by Die Ou Man; 27th April 2008 at 21:30. Reason: Skakels
27th April 2008, 19:57 #7
Ons vertoef steeds by verborge kennis.
Ons het reeds tot die besef gekom dat die diepere boodskap van Jesus verborge lê en slegs 'n binnekring beskore is.
Daar is 'n geslote groep wat die waarheid dra. Iets soortgelyk aan 'n Boervolk-kern. As daar dus 'n kern binne 'n groter groep is, beteken dit dat sekere kennis beperk is tot daardie kern of geslote groep.
Die Christus het telkens uitdruklike opdragte uitgereik dat sy vermoë om wonderwerke te verrig nie bekend gemaak moes word nie. Kom ons luister na Jesus se opdragte.
27th April 2008, 22:25 #8
Die Christus se opdragte tot geheimhouding strek verder as kennis aangaande sy vermoë om wonders te verrig. Hy is ook gesteld daarop dat sy werklike identiteit geheim moes bly.
Die Christus doen groot moeite om kennis aangaande sy ware identiteit te verberg. Selfs die duiwels wat hom herken word die swye opgelê. Wat sou die rede daarvoor wees? Kom ons skud weer ons vooroordeel af en poog om die vraag binne die kennis van 'n kind te verstaan.
28th April 2008, 20:00 #9
Die Christus is baie sensitief daarvoor om sy ware identiteit bekend te maak. Die rede daarvoor is voor die hand liggend. Sy naelstring was skaars droog of sy biologiese ouers moes voor die gesag van die Staat vlug. Jesus was reeds by geboorte 'n politieke dilemma en daarom was daar voortdurend van die Staat sowel as die kerk pogings aangewend om redes te vind om hom te vermoor.
Slegs die Matthéüs en Lukas evangelies rep enigiets van die Christus se herkoms en sy geboorte. Volgens Matthéüs was die Christus van adelike afkoms. ‘n Aristokraat uit die bloedlyn van Dawid. Daarom begin die Nuwe Testament onder die opskrif:
" Afkoms van Jesus Christus na die vlees."
Hierdie koninklike bloedlyn loop deur Jesus se vleeslike vader, Josef.
... Josef, seun van Dawid, wees nie bevrees on Maria, jou vrou, by jou te neem nie, want wat in haar verwek is, is uit die Heilige Gees.
Na Jesus se geboorte daag wyse manne uit die Ooste op en wil weet:
"Waar is die koning van die Jode wat gebore is? Want ons het Sy ster in die ooste gesien en gekom om Hom hulde te bewys." Matthéüs 2:2.
Toe Herodes hiervan te hore kom, was hy en die hele Jerusalem ontsteld. Hy het die skrifgeleerdes en die owerpriesters byeengeroep, om te bepaal waar hierdie baba-koning hom sou bevind. Hulle het Herodes meegedeel dat hy in Bethlehem in Judea gebore sou word. Dit was wat die profete geskrywe het. Ons ken die verhaal verder, nl. dat Herodes al die seuntjies onder twee jaar in Bethlehem en buitewyke laat vermoor het.
Wat sou die rede vir Herodes se desperate optrede wees. Wou hy Jesus vermoor omdat Jesus God was? Hoegenaamd nie, want die hulpelose baba was allermins God.
Die antwoord lê opgesluit in Matthéüs 1. Die koninklike afkoms van Jesus.
29th April 2008, 17:20 #10
Ongeveer 50 jaar voor Jesus se geboorte is Palestina deur Pompei verower. Rome se administrasie was in daardie dae redelik yl, vanweë al die verowerde gebiede wat geadministreer moes word. Daarom het hulle besluit om poppekas konings in die besette gebiede aan te stel wat die gesag van Rome sou respekteer. Dit is hier waar die Herodes familie begin figureer het. Hulle was van Arabiese afkoms. Die eerste in die lyn was Antipater. Na sy dood in 37 vC het sy seun Herodes die Grote die poppekas bewind oorgeneem tot ongeveer 4 vC.
In ongeveer 6 nC is die land in twee provinsies verdeel nl. Samaria en Judea en twee administratiewe gebiede, nl. Peraea en Galileë. Herodes Antipas is as die regeerder van Galileë aangestel. Judea is egter deur 'n Romeinse goewerneur vanaf Caesarea regeer. Hierdie regering was geweldig brutaal en ongeveer 3 000 rebelle is summier gekruisig. Die Tempel is geplunder en ontheilig. So het dit voortgeduur totdat Pontius Pilatus goewerneur geword het in 26 nC. Hy het die brutaliteit teen rebelle voortgesit.
Herodes het as koning regeer, nie vanweë koninklike afkoms nie, want hy was van vreemde oorsprong. Hy was die imposteur koning wat deur die Romeinse besettingsmag aangestel is.
Dit is onder hierdie politieke omstandighede dat die wyse manne uit die ooste by Herodus opdaag met die vraag:
2. …Waar is die Koning van die Jode, wat gebore is? Want ons het sy ster in die Ooste gesien en gekom om Hom hulde te bewys.
3	En toe koning Herodes dit hoor, was hy ontsteld en die hele Jerusalem saam met hom; Matthéüs 2
Die regmatige aanspraakmaker op die troon uit die bloedlyn van Dawid is gebore. Herodes se grootste nagmerrie. Hy het rede om ontsteld te wees.
Dit is duidelik dat Jesus, vanaf sy geboorte 'n geweldige politieke bedreiging ingehou het. Daarom moes hy vroeg-vroeg vermoor word en daarom moes sy ouers met Hom na Egipte vlug.
Die beplanning om Jesus te vermoor het reeds begin terwyl Hy in die krip gelê het, salig onbewus van die politieke bedreiging wat sy blote geboorte veroorsaak het.
Die hulpelose baba Jesus se politieke status was nie net sy eie albatros nie, maar ook die van derduisende ouers wie se babas koelbloedig in sy plek gesterf het.
Die Koninkryk van die hemele.
Last Post: 11th December 2007, 01:08